*PRIJEDLOG*

Temeljem članka 13. Odluke o uvjetima, načinu i postupku raspolaganja nekretninama u vlasništvu Općine Privlaka („Službeni glasnik Zadarske županije“, broj 19/13) i članka 30. Statuta Općine Privlaka („Službeni glasnik Zadarske županije“ broj 05/18, 07/21), u postupku raspisanom po javnom natječaju za zakup građevinskog zemljišta u vlasništvu Općine Privlaka, općinsko vijeće Općine Privlaka na svojoj 3. sjednici, održanoj dana 2. kolovoza 2021., donosi

**ODLUKU**

**o imenovanju Povjerenstva**

**Članak 1.**

U postupku javnog natječaja za zakup građevinskog zemljišta u vlasništvu Općine Privlaka, imenuje se Povjerenstvo za provođenje natječaja za zakup sljedećih nekretnina:

- čest.zem. 6766/14, SABUNIKE, DEPONIJA, površine 1679 m2;

- čest.zem. 6766/15, SABUNIKE, DEPONIJA, površine 1392 m2;

- čest.zem. 6766/16, SABUNIKE, DEPONIJA, površine 1567 m2;

- čest.zem. 6766/17, SABUNIKE, DEPONIJA, površine 1600 m2;

- čest.zem. 6766/19, SABUNIKE, DEPONIJA, površine 1327 m2;

- čest.zem. 6766/20, SABUNIKE, DEPONIJA, površine 1378 m2;

- čest.zem. 6766/21, SABUNIKE, DEPONIJA, površine 1350 m2;

- čest.zem. 6766/22, SABUNIKE, DEPONIJA, površine 1457 m2;

sve upisane u zk.ul. broj 1644 k.o. Privlaka, u vlasništvu Općine Privlaka, Privlaka, Ivana Pavla II 46, za cijelo, radi izgradnje suhog veza i servisiranja brodova (suha marina), u sastavu:

1. Barbara Glavan, pročelnica JUO Općine Privlaka, za predsjednicu
2. Nikica Begonja, za člana
3. Ante Mustać, za člana
4. Paula Matulj, za člana
5. Tomislav Jurlina, za člana

**Članak 2.**

Nalaže se povjerenstvu u gornjem sastavu izvršiti otvaranje ponuda, na sjednici utvrditi je li natječaj propisno objavljen, koliko je ponuda pristiglo i jesu li ponude predane u roku, a o čemu se sastavlja zapisnik povjerenstva na temelju kojeg zapisnika će predložiti donošenje odluke o izboru najpovoljnijeg ponuditelja, odnosno o neprihvaćanju niti jedne ponude.

**Članak 3.**

Ova odluka stupa na snagu danom donošenja, a objaviti će se na web stranici Općine Privlaka i u „Službenom glasniku Zadarske županije“.

OPĆINSKO VIJEĆE

Predsjednik

Nikica Begonja

KLASA:372-03/21-01/5
URBROJ:2198/28-02-21-2

Privlaka, 28.7. 2021.g.

**OBRAZLOŽENJE**

Na temelju članka 13. Odluke o uvjetima, načinu i postupku raspolaganja nekretninama u vlasništvu Općine Privlaka („Službeni glasnik Zadarske županije“, broj 19/13) potrebno je imenovati povjerenstvo za provođenje javnog natječaja za zakup građevinskog zemljišta u vlasništvu Općine Privlaka. Natječaj se raspisuje za čestice navedene u članku 1. ovoga Prijedloga, a za koji natječaj je dobivena suglasnost predstavničkog tijela na prethodnoj (2.) sjednici i to Odlukom o davanju u zakup i utvrđivanju početne zakupnine za neizgrađeno građevinsko zemljište – pretežno poslovne namjene (K1) („Službeni glasnik Zadarske županije“, broj 17/21).

Povjerenstvu u gornjem sastavu će izvršiti otvaranje ponuda, na sjednici utvrditi je li natječaj propisno objavljen, koliko je ponuda pristiglo i jesu li ponude predane u roku, a o čemu se sastavlja zapisnik povjerenstva na temelju kojeg zapisnika će predložiti donošenje odluke o izboru najpovoljnijeg ponuditelja, odnosno o neprihvaćanju niti jedne ponude, a koju odluku će donijeti predstavničko tijelo Općine Privlaka.

OPĆINSKI NAČELNIK
Gašpar Begonja, dipl.ing.